ระเบียบกรมปศุสัตว์ระเบียบกรมปศุสัตว์ว่าด้วยข้อมูลข่าวสารราชการกรมปศุสัตว์พ.ศ.๒๕๕๑ โดยที่เป็นการสมควรปรับปรุงระเบียบกรมปศุสัตว์ว่าด้วยข้อมูลข่าวสารของราชการพ.ศ. ๒๕๔๓ เพื่อการจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของกรมปศุสัตว์ ให้เป็นไปด้วยความเรียบร้อยรวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของหน่วยงานของรัฐให้เหมาะสมมากยิ่งขึ้นรวมทั้งปรับปรุงองค์ประกอบคณะกรรมการให้สอดคล้องกับการปรับปรุงโครงสร้างใหม่ภายในกรมปศุสัตว์ฉะนั้น อาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔แห่งประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูประกอบมาตรา ๓๘แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖กรมปศุสัตว์ จึงออกระเบียบเกี่ยวกับข้อมูลข่าวสารราชการของกรมปศุสัตว์ ไว้ดังนี้ข้อ ๑ระเบียบนี้เรียกว่า ระเบียบกรมปศุสัตว์ว่าด้วยข้อมูลข่าวสารราชการกรมปศุสัตว์พ.ศ. ๒๕๕๑ข้อ ๒ให้ยกเลิกระเบียบกรมปศุสัตว์ว่าด้วยข้อมูลข่าวสารของราชการพ.ศ. ๒๕๔๓ ลงวันที่ ๑๘ สิงหาคม ๒๕๔๓ข้อ ๓[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔บรรดาระเบียบข้อบังคับและคำสั่งอื่นใดของกรมปศุสัตว์ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ในระเบียบนี้ข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารของราชการที่อยู่ในความครอบครองหรือควบคุมดูแลของศูนย์ข้อมูลข่าวสารและหน่วยงานในสังกัดของกรมปศุสัตว์ศูนย์ข้อมูลข่าวสาร หมายความว่าศูนย์ข้อมูลข่าวสารราชการกรมปศุสัตว์หน่วยงานในสังกัด หมายความว่าหน่วยงานในสังกัดกรมปศุสัตว์ ได้แก่ สำนัก กอง และศูนย์ สถานีที่มีฐานะเทียบเท่ากองในสังกัดกรมปศุสัตว์ทั้งราชการส่วนกลางและราชการส่วนกลางที่มีสำนักงานตั้งอยู่ในส่วนภูมิภาคหน่วยงานที่ให้บริการข้อมูลข่าวสารหมายความว่า ศูนย์ข้อมูลข่าวสารและสถานที่บริการข้อมูลข่าวสารของหน่วยงานในสังกัดคณะกรรมการ หมายความว่าคณะกรรมการข้อมูลข่าวสารราชการกรมปศุสัตว์ข้อ ๖ให้อธิบดีกรมปศุสัตว์รักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ข้อ ๗ในกรณีที่มีปัญหาหรืออุปสรรคในการปฏิบัติตามระเบียบนี้ให้อธิบดีกรมปศุสัตว์มีอำนาจวินิจฉัยสั่งการตามที่เห็นสมควรคำวินิจฉัยของอธิบดีกรมปศุสัตว์ตามวรรคแรกให้ถือเป็นที่สุดหมวด๑คณะกรรมการข้อมูลข่าวสารราชการกรมปศุสัตว์ ข้อ ๘ให้มีคณะกรรมการคณะหนึ่ง เรียกว่า คณะกรรมการข้อมูลข่าวสารราชการกรมปศุสัตว์ซึ่งประกอบด้วย(๑)รองอธิบดีกรมปศุสัตว์ ที่อธิบดีมอบหมาย ประธานคณะกรรมการ(๒)ผู้อำนวยการสำนักควบคุมป้องกันและบำบัดโรคสัตว์ กรรมการ(๓)ผู้อำนวยการสำนักตรวจสอบคุณภาพสินค้าปศุสัตว์ กรรมการ(๔)ผู้อำนวยการสำนักพัฒนาการปศุสัตว์และถ่ายทอดเทคโนโลยี กรรมการ(๕)ผู้อำนวยการสำนักพัฒนาระบบและรับรองมาตรฐานสินค้าปศุสัตว์ กรรมการ(๖)ผู้อำนวยการสำนักเทคโนโลยีชีวภาพการผลิตปศุสัตว์ กรรมการ(๗)ผู้อำนวยการสำนักเทคโนโลยีชีวภัณฑ์สัตว์ กรรมการ(๘)ผู้อำนวยการสถาบันสุขภาพสัตว์แห่งชาติ กรรมการ(๙)ผู้อำนวยการสำนักสุขศาสตร์สัตว์และสุขอนามัยที่ ๑ ๙ กรรมการ(๑๐) เลขานุการกรม กรรมการ(๑๑) ผู้อำนวยการกองการเจ้าหน้าที่ กรรมการ(๑๒) ผู้อำนวยการกองคลัง กรรมการ(๑๓)ผู้อำนวยการกองบำรุงพันธุ์สัตว์ กรรมการ(๑๔) ผู้อำนวยการกองแผนงาน กรรมการ(๑๕) ผู้อำนวยการศูนย์สารสนเทศ กรรมการ(๑๖) ผู้อำนวยการกองอาหารสัตว์ กรรมการ(๑๗)หัวหน้ากลุ่มพัฒนาระบบบริหาร กรรมการ(๑๘) หัวหน้ากลุ่มตรวจสอบภายใน กรรมการ(๑๙) ผู้อำนวยการกองนิติการ กรรมการ(๒๐)หัวหน้ากลุ่มคดี ๑ กองนิติการ กรรมการและเลขานุการ(๒๑)นิติกร กลุ่มคดี ๑ กองนิติการ ผู้ช่วยเลขานุการข้อ ๙ให้คณะกรรมการมีอำนาจหน้าที่ดังต่อไปนี้(๑) กำหนดนโยบาย หลักเกณฑ์หรือมาตรการเกี่ยวกับการจัดระบบข้อมูลข่าวสาร การขอข้อมูลข่าวสารและการอนุญาตและการบริการข้อมูลข่าวสาร(๒) กำหนดประเภทของข้อมูลข่าวสารที่ควรจัดเก็บหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกา ตามกฎหมายว่าด้วยข้อมูลข่าวสารของราชการ(๓) พิจารณาวินิจฉัยคำขอข้อมูลข่าวสาร ตามข้อ ๑๘วรรคสอง(๔)พิจารณาแนวทางในการแก้ไขปัญหาหรืออุปสรรคที่เกี่ยวกับการดำเนินการตามระเบียบนี้(๕) แต่งตั้งคณะอนุกรรมการหรือคณะทำงานเพื่อปฏิบัติการในเรื่องใด ๆ ตามที่คณะกรรมการมอบหมาย(๖) ดำเนินงานอื่นใดตามที่อธิบดีกรมปศุสัตว์มอบหมายข้อ ๑๐การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่อยู่ในที่ประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่ง เพื่อทำหน้าที่ประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งเสียงในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๑ให้นำความในข้อ ๑๐มาใช้บังคับกับการประชุมคณะอนุกรรมการหรือคณะทำงานที่คณะกรรมการแต่งตั้งโดยอนุโลมหมวด๒หน่วยงานที่ให้บริการข้อมูลข่าวสาร ข้อ ๑๒ให้จัดตั้งสถานที่บริการข้อมูลข่าวสารในหน่วยงานที่ให้บริการข้อมูลข่าวสารเพื่อให้บริการประชาชนดังนี้(๑) ศูนย์ข้อมูลข่าวสารของกรมปศุสัตว์ ตั้งอยู่ที่ห้องสมุดกรมปศุสัตว์ตึกวิจิตรพาหนการ ชั้น ๑ เลขที่ ๖๙/๑ ถนนพญาไท แขวงทุ่งพญาไท เขตราชเทวีกรุงเทพมหานคร รหัสไปรษณีย์ ๑๐๔๐๐ หมายเลขติดต่อ ๐-๒๖๕๓-๔๔๔๔ ต่อ ๕๐๐๔(๒)สถานที่ให้บริการข้อมูลข่าวสารภายในหน่วยงานในสังกัดที่อยู่ในความรับผิดชอบของหน่วยงานนั้นข้อ ๑๓ให้หัวหน้าหน่วยงานที่ให้บริการข้อมูลข่าวสารดำเนินการดังนี้(๑) จัดสถานที่สำหรับให้บริการข้อมูลข่าวสารเพื่อให้ประชาชนสามารถเข้าตรวจสอบข้อมูลข่าวสารได้โดยสะดวก(๒)จัดเจ้าหน้าที่รับผิดชอบประจำศูนย์ข้อมูลข่าวสารเพื่อให้บริการข้อมูลข่าวสารไว้เป็นการเฉพาะ(๓) จัดทำป้ายชื่อศูนย์ข้อมูลข่าวสารหรือชื่อสถานที่ให้บริการข้อมูลข่าวสารของหน่วยงานในสังกัดที่เข้าใจง่ายและมองเห็นได้โดยชัดเจนหมวด๓การจัดระบบข้อมูลข่าวสาร ข้อ ๑๔ให้หน่วยงานที่ให้บริการข้อมูลข่าวสารจัดระบบข้อมูลข่าวสารเพื่อให้ประชาชนตรวจดูตามประเภทของข้อมูลข่าวสารที่อยู่ในความครอบครองหรือควบคุมดูแล ดังนี้(๑) ข้อมูลข่าวสารที่ต้องลงพิมพ์ในราชกิจจานุเบกษา(๒)ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารส่วนบุคคล(๔) ข้อมูลข่าวสารประวัติศาสตร์เมื่อดำเนินการตามวรรคหนึ่งแล้วให้หน่วยงานในสังกัดจัดส่งรายงานพร้อมข้อมูลข่าวสารที่ได้ดำเนินการดังกล่าวมายังกรมปศุสัตว์เพื่อจัดเก็บไว้ที่ศูนย์ข้อมูลข่าวสารของกรมปศุสัตว์ข้อ ๑๕ให้หัวหน้าหน่วยงานที่ให้บริการข้อมูลข่าวสารดำเนินการดังนี้(๑) จัดให้มีเจ้าหน้าที่ควบคุม ดูแล ตรวจสอบ ติดตามและประสานในการดำเนินการตาม ข้อ ๑๔ให้เป็นไปด้วยความเรียบร้อยและเป็นปัจจุบันอยู่เสมอ(๒)จัดทำดัชนีข้อมูลข่าวสารโดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้โดยสะดวก(๓)จัดทำรายงานสรุปผลการปฏิบัติการให้บริการข้อมูลข่าวสาร(๔) จัดทำแผ่นป้ายแสดงขั้นตอนการขอรับข้อมูลข่าวสาร(๕) จัดทำสรุปผลการจัดซื้อจัดจ้างเป็นรายเดือนหมวด๔การเข้าใช้บริการตรวจดูข้อมูลข่าวสารและการขอคัดสำเนาข้อมูลข่าวสาร ข้อ ๑๖ผู้ใดประสงค์จะตรวจดูข้อมูลข่าวสารสามารถเข้าตรวจดูได้ ณ หน่วยงานที่ให้บริการข้อมูลข่าวสารตามข้อ ๑๒ในเวลาทำการของหน่วยงานที่ให้บริการข้อมูลข่าวสารข้อ ๑๗ผู้ใดประสงค์จะขอคัดสำเนาข้อมูลข่าวสารให้ยื่นคำขอเป็นหนังสือต่อเจ้าหน้าที่ของหน่วยงานที่ให้บริการข้อมูลข่าวสารโดยให้ระบุประเภทของข้อมูลข่าวสารที่ต้องการ ในลักษณะที่อาจเข้าใจได้ตามสมควรและชำระค่าธรรมเนียมตามข้อ ๒๔แบบคำขอข้อมูลข่าวสารตามวรรคแรกให้เป็นไปตามแบบที่กำหนดท้ายระเบียบนี้ข้อ ๑๘ให้เจ้าหน้าที่ซึ่งได้รับคำขอตามข้อ๑๗ ตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของหน่วยงานของตน หรือของหน่วยงานในสังกัดอื่นและให้ดำเนินการดังต่อไปนี้(๑)ในกรณีที่ข้อมูลข่าวสารอยู่ในความครอบครองหรือควบคุมดูแลของหน่วยงานของตนให้เสนอเรื่องต่อหัวหน้าหน่วยงานที่ให้บริการข้อมูลข่าวสารหรือผู้ซึ่งหัวหน้าหน่วยงานที่ให้บริการข้อมูลข่าวสารมอบหมาย เพื่อมีคำสั่งอนุญาตให้เปิดเผยเว้นแต่ข้อมูลข่าวสารนั้นเป็นข้อมูลข่าวสารที่ไม่อาจเปิดเผยได้ตามที่กฎหมายบัญญัติ(๒) ในกรณีที่ข้อมูลข่าวสารอยู่ในความครอบครองหรือควบคุมดูแลของหน่วยงานอื่นให้เจ้าหน้าที่ให้คำแนะนำและประสานงานไปยังหน่วยงานดังกล่าว เพื่อดำเนินการให้บุคคลผู้มีอำนาจอนุญาตพิจารณาในกรณีที่ผู้มีอำนาจอนุญาตตาม (๑) และ (๒)ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่เปิดเผยได้หรือไม่ให้เสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๙กรณีผู้มีอำนาจอนุญาตตามข้อ ๑๘ (๑),(๒) และคณะกรรมการตามข้อ ๑๘ วรรคสองมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นขอทราบพร้อมทั้งแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารภายในสิบห้าวันนับแต่วันที่ได้รับแจ้งคำสั่งนั้นข้อ ๒๐การเปิดเผยข้อมูลข่าวสารตามคำขอนั้นหากจะกระทบถึงประโยชน์ได้เสียของผู้ใดให้หัวหน้าหน่วยงานที่ให้บริการข้อมูลข่าวสารหรือผู้ซึ่งหัวหน้าหน่วยงานที่ให้บริการข้อมูลข่าวสารมอบหมายนั้นแจ้งให้ผู้มีส่วนได้เสียทราบโดยมิชักช้า เพื่อให้ผู้มีส่วนได้เสียนั้นคัดค้านซึ่งต้องไม่น้อยกว่าสิบห้าวันนับแต่วันที่ได้รับแจ้งข้อ ๒๑การเปิดเผยข้อมูลข่าวสารส่วนบุคคลหน่วยงานที่ให้บริการข้อมูลข่าวสารต้องถือปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลอย่างเคร่งครัดข้อ ๒๒ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยหมวด๕การให้บริการข้อมูลข่าวสาร ข้อ ๒๓ให้หน่วยงานที่ให้บริการข้อมูลข่าวสารดำเนินการให้บริการข้อมูลข่าวสารภายในวันทำการนั้นถ้าไม่อาจดำเนินการภายในวันทำการนั้นได้ให้แจ้งกำหนดวันและเวลาเพื่อให้ผู้ยื่นคำขอมารับแต่ต้องไม่เกินสิบห้าวันทำการในกรณีที่มีเหตุจำเป็นอาจขยายระยะเวลาออกไปได้ แต่ต้องไม่เกินสามสิบวันทำการการจัดทำสำเนาที่มีคำรับรองถูกต้องของข้อมูลข่าวสารตามวรรคหนึ่งให้ข้าราชการตั้งแต่ระดับ ๓ ขึ้นไปซึ่งรับผิดชอบข้อมูลข่าวสารนั้นเป็นผู้รับรองโดยลงลายมือชื่อ พร้อมทั้งชื่อตัว ชื่อสกุลและตำแหน่ง ตลอดจนวัน เดือน ปี ให้ชัดเจนข้อ ๒๔ให้หน่วยงานที่ให้บริการข้อมูลข่าวสารเรียกค่าธรรมเนียมการทำสำเนาหรือสำเนาที่มีคำรับรองถูกต้องของข้อมูลข่าวสารอัตราค่าธรรมเนียมตามวรรคแรกให้เป็นไปตามหลักเกณฑ์ที่กรมปศุสัตว์กำหนดหมวด๖การดำเนินการเกี่ยวกับข้อมูลข่าวสารของราชการส่วนภูมิภาค ข้อ ๒๕ให้สำนักงานปศุสัตว์จังหวัดและสำนักงานปศุสัตว์อำเภอถือปฏิบัติไม่ต่ำกว่าเกณฑ์การให้บริการตามระเบียบนี้ โดยอนุโลมประกาศณ วันที่ ๑๑ กรกฎาคม พ.ศ. ๒๕๕๑ศักดิ์ชัยศรีบุญซื่ออธิบดีกรมปศุสัตว์วัชศักดิ์/ผู้จัดทำ๒๗สิงหาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๔๒ ง/หน้า ๓๑/๒๕ สิงหาคม ๒๕๕๑